**Taotlusvorm riigieelarvelise toetuse taotlemiseks**

|  |  |
| --- | --- |
| Taotleja nimi ja registrikood | **Mittetulundusühing Sotsiaalse Innovatsiooni Labor** |
| Taotleja juriidiline aadress | Harju maakond, Tallinn, Põhja-Tallinna linnaosa, Telliskivi tn 60a, 10412 |
| Toetuse saaja arvelduskonto number, viitenumber, pank | EE027700771002406601 LHV |
| Taotletav summa | 12 000 eurot |
| Toetuse nimetus | Koolitusprogramm maakondlike arenduskeskuste kodanikuühiskonna konsultantidele |
| Taotleja veebileht (kui on) | [www.koosloome.ee](http://www.koosloome.ee) |
| Allkirjastaja nimi ja ametikoht (telefon ja e-posti aadress) | Rasmus Pedanik, juhatuse liige |
| Projektijuhi nimi ja kontaktandmed (telefon ja  e-posti aadress) | Rasmus Pedanik  telefon 5556 6489  e-post rasmus@koosloome.ee |
| Projekti algus ja lõpp | **01.01.2023 – 31.05.2023** |

|  |  |  |
| --- | --- | --- |
| **1. Lühiülevaade taotleja senisest tegevusest** | | |
| Sotsiaalse innovatsiooni labor on koosloomejuhte ühendav sotsiaalne ettevõte. Meie visioon on osalusdemokraatial põhinev jätkusuutlik ja õiglane ühiskond. Meie kireks on koosloome metoodikate arendamine, rakendamine ja õpetamine ühiskondlike probleemide lahendamisel ja osalusdemokraatia arendamisel. Koosloome eeldab targalt juhitud protsessi, toetavat struktuuri ja hästi valitud metoodikaid. Me toetame koosloomeprotsesse parima praktika ja kogenud koosloome juhendajatega, mis võimaldab vaatamata eriarvamustele sujuvat ja eesmärgipärast koostööd. Koosloome on tulemuslik kui erinevate teadmiste ja oskustega inimesed teevad kogenud koosloomejuhi juhendamisel koostööd. Meie aitame juhtida mitme osapoolega osalusprotsesse: koosolekuid, kohtumisi, töötube. Me disainime arutelusid, kus eriarvamuste sünteesis saavad uued ideed tekkida.  MTÜ Sotsiaalse innovatsiooni labor on asutatud 2017. aasta jaanuaris. | | |
| **2. Projekti eesmärk**  Mida soovitakse projekti elluviimisega saavutada? Eesmärk esitatakse taotletava tulemusena, mitte tegevusena. | | |
| Koolitusprogrammi eesmärk on arendada MAK konsultantide konsultatsioonioskusi järgmistes valdkondades, tuginedes MTÜ konsultantide kompetentside kaardistuse kokkuvõttele ja SIM ootustele lisanduvale teenusele.  Koolitusprogrammi teemad:  **METOODILISED OSKUSED:**   * Kogukondade kaardistamine * Sotsiaalse kapitali arendamine ja kogukonna julgustamine * Kaasamise metoodikad * Koosloome metoodikad   **KOGUKONDADE SUUNALISEKS TÖÖKS VAJALIKUD OSKUSED**   * Erinevate osapoolte vahelise koostöö ja sünergia tekkimine * Passiivsete kogukondade nügimine * Erinevate osapoolte võrgustamise eestvedamine ja soodustamine * Dialoog ja tõhus koostöö KOV juhtidega   **MUUD KOMPETENTSID**   * Arengu- ja tegevuskavade koostamise nõustamisoskus+ terviseprofiili näide (TAI | | |
| **3. Projekti vajalikkuse** **põhjendus**  Kirjeldage lühidalt probleemi, mis näitab projekti elluviimise vajalikkust. Mida on vaja muuta ja miks? | | |
| 1. jaanuarist 2023. a täieneb maakondlike arenduskeskuste pakutav kodanikuühiskonna nõustamisteenuse kogukonnasuunaliste tegevustega. Selleks, et konsultantidel oleks võimalik pakkuda kvaliteetset nõustamisteenust, on vajalik pakkuda neile täiendavat koolitust, tuginedes konsultantide seas läbi viidud kompetentside kaardistusele ja lisanduva teenuse komponendid fookustele. | | |
| **4. Projekti tegevused (loeteluna) ja väljundid**  Tegevus- ja ajakava. Investeeringutoetuse puhul näidake ära, kas objekt, millesse investeeritakse, on toetuse saaja omandis või halduses; soetuse puhul selgitage, kuidas on tagatud soetuse edasine kasutus. | | |
| Koolitusprogramm koosneb neljast koolituspäevast (4 x 6 akadeemilist tundi), kus teooria on põimitud praktiliste harjutustega.  Kaks esimest koolituspäeva on pigem teoreetilist laadi koos praktiliste harjutustega ja kaks viimast päeva on praktilised töötoad, kus konsultandid saavad läbi teha koosloomelise arengukava koostamise protsessi.  Koosloomeline arengukava koostamine soodustab erinevate osapoolte koostööd ja sünergiat, mis on sotsiaalse kapitali tekkimise aluseks. Samuti saab seda metoodikat edukalt kasutada passiivsete kogukondade aktiveerimiseks ja julgustamiseks ning võrgustike käivitamiseks.   1. **päev: koosloome protsess ja metoodikad (Rasmus Pedanik)**  * Sissejuhatus, ootused uuendatud kodanikuühiskonna nõustamisteenuse osutamisest (SIM) * Koosloome protsess * Koosloome erinevad vormid * Koosloome metoodikad * Erinevate osapoolte vahelise koostöö ja sünergia tekkimine * Erinevad näited võrgustikupõhistest koostöövormidest   Koolituspäeva tulemusena konsultandid:   * tunnevad koosloome protsessi, selle erinevaid vorme ja metoodikaid, ning oskavad nende kasutamisel kliente nõustada * tunnevad erinevate osapoolte (KOV, erinevad vabaühendused, riigiasutused, äriettevõtted jne) vahelise koostöö ja sünergia tekitamise meetodeid ning oskavad neid klientidele nõustamisel edasi anda  1. **päev: kogukondade arendamine ja kaasamine (Maris Jõgeva)**  * Kogukondade kaardistamine * Sotsiaalse kapitali arendamine ja kogukonna julgustamine * Dialoog ja tõhus koostöö KOV juhtidega   Koolituspäeva tulemusena konsultandid:   * tunnevad kogukondade kaardistamise viise ja meetodeid ning oskavad neid nõustamisel klientidele edasi anda * tunnevad erinevaid kogukonna julgustamise metoodikad ning oskavad neid nõustamisel klientidele edasi anda * osakvad soodustada dialoogi ja koostööd KOV juhtidega  1. **ja 4. päev: arengukavade koostamine (Rasmus Pedanik)**   Osalistele tutvustatakse koosloomelist arengukava koostamise protsessi (CO-CREATE mudel).    Sotsiaalse Innovatsiooni Labori poolt väljatöötatud koosloomeline CO-CREATE arengu- ja tegevuskava koostamise metoodika tutvustus koos praktiliste näidetega. Selle metoodikaga on endale valdkondlikud arengukavad koostanud mh Viimsi vald, Viljandi vald, Põhja-Pärnumaa vald, Tartu Ülikool, Vabamu, Eesti Instituut jt. CO-CREATE mudelid saab edukalt rakendada ka organisatsiooni arengukava koostamiseks.  Koolituspäevade tulemusena konsultandid:   * on teinud praktikas läbi koosloomelise arengukava koostamise protsessi * oskavad kliente nõustada koosloomelise arengukava koostamisel   **Koolitajad**  **Rasmus Pedanik**  Rasmus on Eestis suurima kogemusega koosloomejuht. Rasmusel on üle 15 aasta kogemust erinevate arendusprogrammide disainimisel ja koolitamisel. Viimased viis aastat on Rasmus peamiselt juhtinud disainmõtlemise ja koosloome töötubasid. Rasmus on juhtinud ligi 300 koosloomel põhinevat töötuba. Rasmus on täiendanud ennast probleemi lahendamise ja meeskondade juhtimise fassilitaatorina Londonis ja Brüsselis, teenusedisaini fassilitaatorina DesignThinkers Akadeemias Amsterdamis, avaliku sektori teenuste disainimise koolitusprogrammis Cardiffis ja koolitusprogrammide disainimises ja juhtumises Stocholmis (Hyper Island) ja Oxfordis strateegiate koostamisel. Rasmusel on aktiivõppe ja meeskonna coachi sertifikaadid. Rasmus õpib Tartu Ülikoolis doktorantuuris ja tema uurimistöö teemaks on erinevad probleemide lahendamise metoodikad. See teema on tihedalt seotud sotsiaalse innovatsiooni, koosloome ja disainmõtlemisega. Lisaks on Rasmus on täiendanud ennast Helsinki, Aalto, Aarhusi, Oxfordi ja Harvardi ülikoolide juures. Alates 2020 aastast loeb Rasmus Tartu Ülikooli haridusinnovatsiooni magistriõppes kursust “Disainmõtlemine meeskonnajuhtidele”. Rasmus on Sotsiaalse Innovatsiooni Labori asutaja ja juht.  **Maris Jõgeva**  Maris on suurema osa oma tööelust pühendunud kodanikualgatusele, selle soodustamisele ning avaliku võimu ja kodanikuühiskonna vahelistele suhetele. Ta on töötanud sellel teemal riikliku poliitika koordineerijana Siseministeeriumis, korraldanud rahastusprogramme Avatud Eesti Fondis ja juhtinud Vabaühenduste Liitu. Aasta algusest on Maris Eesti ühe väikseima omavalitsuse, Vormsi valla vallavanem, mis annab võimaluse katsetada teoreetilisi lähenemisi praktikas. Hariduselt on ta sotsiaaltöötaja, kes akadeemilistes töödes on keskendunud eelkõige kogukonnapõhise sotsiaaltöö võimalustele. Maris on täiendanud end võrgustikutöö ja koostöise valitsemise teemadel Delfti ja Portlandi ülikoolide juures.  **Koolitused toimuvad Tallinnas järgmistel aegadel.**   * 1. koolituspäev:   + 8.02 * 2. koolituspäev:   + 2.03 * 3. koolituspäev:   + 20.04 * 4. koolituspäev:   + 04.05   Koolitusruumide otsimine ja toitlustuse korraldamine ei ole käesoleva taotluse fookuses – need on Sihtasutuse Kodanikuühiskonna Sihtkapital ülesanded. | | |
| **5. Projekti elluviimisest (tulemustest) saadav kasu sihtrühmale/kogukonnale** | | |
| Koolitusprogrammi läbimisel on maakondlikud kodanikuühiskonna konsultandid teadlikumad kogukondade võimestamise meetoditest ning oskavad neid nõustamistöös kasutada. | | |
| **6.** **Eelarve kulukohtade lõikes koos hinna kujunemise alusega**  Eeldatavate tulude ja kulude kalkulatsioon. Vajadusel lisage ridu. | | |
| **Projekti kulud tegevuste kaupa** | **Maksumus**  (kulud toetusest vastavalt kalkulatsioonile) | **Märkused** |
| Koolitusprogrammi ettevalmistus ja läbiviimine vastavalt taotlusele | 12 000 eur |  |
| **KULUD KOKKU** | 12 000 eur |  |
| **Kui rahastate planeeritavat projekti / investeeringut käesoleva taotluse alusel ainult osaliselt, kirjeldage lühidalt kogu projekti***, sh**kui suur on kogueelarve, kes on kaasrahastaja* | | |
| **-** | | |

* KINNITAN, ET MAKSUVÕLGA RIIKLIKE MAKSUDE OSAS EI OLE.
* KINNITAN, ET EI OLE ALUSTATUD PANKROTI- EGA LIKVIDEERIMISMENETLUST.
* KINNITAN, ET VAREM SÕLMITUD RIIGIEELARVELISE TOETUSE LEPINGUD ON NÕUETEKOHASELT TÄIDETUD.
* KINNITAN, ET MAJANDUSAASTA ARUANNE ON ESITATUD.
* kinnitan, et taotleja juhtorgani liige ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist karistusregistri seaduse kohaselt kustutatud.

Taotluse koostaja: Rasmus Pedanik

(allkirjastatud digitaalselt)